钦定古今图书集成/明伦汇编/官常典/第414卷 > 《司天台》唐·李山甫
## 钦定古今图书集成/明伦汇编/官常典/第414卷 > 《司天台》唐·李山甫

拂云朱槛捧昭回，静对铜浑水镜开。太史只知频奏
瑞，苍生无计可防灾。景公进德星曾退，汉帝推诚日
为回。何事旷官全不语，好天良月锁云台。

《书经引征》：羲和湎淫，废时乱日，引往征之，作《引征》。惟
仲康肇位四海，引侯命掌六师。羲和废厥职，酒荒于
厥邑。引后承王命，徂征告于众曰：“嗟予有众，圣有谟
训，明征定保。先王克谨天戒，人臣克有常宪，百官修
辅，厥后惟明明。”每岁孟春，遒人以木铎徇于路。官师
相规，工执艺事以谏。其或不恭，邦有常刑。惟时羲和
颠覆厥德，沈乱干酒，畔官离次，俶扰天纪，遐弃厥司。
乃季秋月朔，辰弗集于房，瞽奏鼓，啬夫驰，庶人走，羲
和尸厥官，罔闻知，昏迷于天象，以干先王之诛《政典》
曰：“先时者，杀无赦，不及时者，杀无赦。”今予以尔有众，
奉将天罚，尔众士同力王室，尚弼予钦承天子威命。
火炎昆冈，玉石俱焚。天吏逸德，烈于猛火。歼厥渠魁，
胁从罔治。旧染污俗，咸与维新。呜呼！威克厥爱，允济；
爱克厥威，允罔功。其尔众士，懋戒哉！

《说苑》：哀公射而中稷，其口疾，不肉食。祠稷而善，卜之
巫官，巫官变曰：“稷负五种，托株而从天下，未至于地
而株绝。猎谷之老人张衽以受之，何不告祀之？”公从
之而疾去。

虢公梦在庙，有神人面白毛，虎爪执钺，立在西阿。公
惧而走。神曰：“无走，帝今日使晋袭于尔门。”公拜顿首。
觉，召史嚚占之。嚚曰：“如君之言，则蓐收也，天之罚神
也，天事官成。”公使囚之，且使国人贺梦。舟之侨告其
诸侯曰：“虢不久矣，吾乃今知之。君不度，而嘉大国之
袭于己也，何瘳？吾闻之曰：‘大国无道，小国袭焉，曰服；
小国傲，大国袭焉曰诛。民疾君之侈也，是以由于逆
命。今嘉其梦侈必展，是天夺之鉴而益其疾也。民疾
其态，天又诳之。大国来诛，出令而逆。宗国既卑，诸侯
远己，外内无亲，其谁云救之？吾不忍俟’。”将行，以其族
适晋。三年，虢乃亡。

《白帖》：“张衡收尽璇玑之正，作浑天仪，以漏水转之于
室内，与天相应，若符合。”

《晋书慕容超载记》：超祀南郊，将登坛，有兽大如马，状
类鼠而色赤，集于圜丘之侧，俄而不知所在。须臾大
风暴起，天地昼昏，其行官羽仪皆振裂。超惧，密问其
大史令成公绥，对曰：“陛下信用奸臣，诛戮贤良，赋敛
繁多，事役殷苦所致也。”超惧而大赦，谴责公孙五楼
等，俄而复之。

《隋书袁充传》：“充字德符，性好道术，颇解占侯，由是领
太史令。时上将废皇太子正穷治东宫官属，充见上
雅信符应，因希旨进曰：‘比观元象，皇太子当废’。上然
之。充复表奏隋兴已后，日景渐长，曰：‘开皇元年冬至，
日影一丈二尺七寸二分，自尔渐短。至十七年冬至，
影一丈二尺六寸三分。四年冬至，在洛阳测景一丈’”
二尺八寸八分。二年，夏至影一尺四寸八分，自尔渐短。至十六年，夏至影一尺四寸五分。《周官》以土圭之
法，正日至之影，尺有五寸。郑元云：“冬至之影，一丈三
尺。”今十六年，夏至之影，短于旧影五分，十七年，冬至
之影，短于旧影三寸七分。日去极近，则影短而日长，
去极远，则影长而日短。行内道则去极近，外道则去
极远。《尧典》云：“日短星昴，以正仲冬。”据昴星昏中，则知
尧时仲冬，日在须女十度。以历数推之，开皇已来，冬
至日在斗十一度，与唐尧之代去极并近。谨案《春秋
元命包》云：“日月出内道，璇玑得常。天帝崇灵，圣王祖
功。”京房别对曰：“太平日行上道，升平行次道，霸世行
下道。”伏惟大隋启运，“上感乾元，影短日长，振古未之
有也。”上大悦，告天下将作役功，因加程课，丁匠苦之。
仁寿初，充言上《本命》与阴阳律吕合者六十馀条而
奏之，因上表曰：“皇帝载诞之初，非止神光瑞气，嘉祥
应感，至于本命行年，生月生日，并与天地日月、阴阳
律吕，运转相符，表里合会，此诞圣之异，宝历之元。今
与物更新，改年仁寿，岁月日子，还同，诞圣之时并同。
明合天地之心，得仁寿之理，故知洪基长笇，永永无
穷。”上大悦，赏赐优崇，侪辈莫之比。仁寿四年甲子岁，
炀帝初即位，充及太史丞高智宝奏言：“去岁冬至，日
景逾长。今岁皇帝即位，与尧舜命年合。昔唐尧受命
四十九年，到上元第一纪，甲子天正，十一”月庚戌冬
至，陛下即位，其年即当上元。第一纪甲子，天正十一
月庚戍冬至，正与唐尧同。自放勋以来，凡经八上元，
其间绵代，未有仁寿甲子之合。谨案《第一纪》甲子，太
一在一宫，天目居武德，阴阳历数，并得符同。唐尧景
辰生景子年，受命止命三五，未若己丑甲子，支干并
当六合，允一元三统之期，“合五纪九章之会，共帝尧
同其数，与皇唐比其踪，信所谓皇哉唐哉，唐哉皇哉”
者矣。仍讽齐王暕率百官拜表奉贺。其后荧惑守太
微者数旬，于时缮治宫室，征役繁重。充上表称“陛下
修德”，荧惑退舍，百寮毕贺。帝大喜，前后赏赐将万计。
时军国多务，充候帝意，欲有所为，便奏称：“天文见象，
须有改作”，以是取媚于上。大业六年，迁内史舍人。从
征辽东，拜朝请大夫、秘书少监。其后天下乱，帝初罹
雁门之厄，又盗贼益起，帝心不自安。充复假托天文，
上表陈嘉瑞，以媚于上曰：“臣闻皇天辅德，皇天福谦，
七政斯齐，三辰告应。伏惟陛下握录图而驭黔首，提
万善而化八纮。以百姓为心，非以一人。受庆先天罔
违所欲，后天必奉其时。”是以初膺宝历，正当上元之
纪；干之初九，又与天命符会。斯则圣人冥契，故能动
合天经。谨案去年已来，元象星瑞，厘毫无爽。谨录《尤
异上天降祥破突厥》等状七事。其一，去八月二十八
日夜，大流星如斗，出王良北，正落突厥营，声如崩墙；
其二，八月二十九日夜，复有大流星如斗，出羽林，向
北流，正当北方。依占：“频二夜，流星坠贼所，贼必败散。”
其三，九月四日夜，频有两星大如斗，出北斗魁，向东
北流。依占：“北斗主杀伐，贼必败。”其四，岁星主福德频
行，京都二处分野。依占，“国家之福。”其五，七月内，荧惑
守羽林，九月七日已退舍。依占：“不出三日，贼必败散。”
其六，去年十一月二十日夜，有流星赤如火，从东北
向西南落贼帅卢明月营，破其橦车。其七，十二月十
五日夜，通汉镇北有赤气亘北方，突厥将亡之应也。
依《勘城录》，河南、洛阳，并当甲子，与乾元初九爻及上
元甲子符合，此是福地，永无所虑。旋观往政，侧闻前
古，彼则异时间出，今则一朝总萃。岂非天赞有道助
“歼凶孽，方清九夷于东秽，沉五狄于北溟，告成岱岳，
无为汾水。”书奏，帝大悦，超拜秘书令，亲待愈昵。帝每
欲征讨，充皆预知之。乃假托星象，奖成帝意，在位者
皆切患之。宇文化及弑逆之际，并诛充，时年七十有
五。

《宋史沈括传》：“括提举司天监，日官皆市井庸贩，法象
图器，大抵漫不知。括始置浑仪、景表、五壶浮漏，招卫
朴造新历，募天下上太史占书，杂用士人，分方技科
为五。后皆施用。”

《葛胜仲传》：“胜仲为太学正，差提举议历所检讨官，兼
宗正丞。始，朝廷以从臣提举议历所，至是代以郭天
信，胜仲力请罢之。”

《薛叔似传》：叔似守秘书监，权户部侍郎。初，丞相周必
大请择侍从台谏忠直者提举太史局，盖用神宗朝
司马光与王安礼故事，躔度少差，豫图销弭。遂命叔
似提举。

《山堂肆考》：“宋太平兴国四年，司天监生张思训本唐
李淳风、梁令瓒之法，创式以献，制于禁中，日月行度，
成于自然，不假人运。命置文明殿东南鼓楼，擢思训
为浑仪丞。”

至道二年，司天冬官正杨文谧上言，请于新历甲子
外，更增六十年。事下有司，判司天台苗守信等议，以
为原无所依据，不可行。上曰：“支干旺相虽止于六十
年，傥两周甲子，共成上寿之数，使期颐之人得见所

《挥麈馀话》：熙宁初，司天监亢瑛奏：“后三十年，西南有
乱，出于同姓。”是时方议皇族补外官。于是诏宗室不
得注授川峡差遣。至建中靖国初，赵谂叛于渝州，相
距果三十年，其言乃验。继而瑛又言：“丙午、丁未，汴都
不守，乘舆有播迁之厄，不可轻改祖宗之法，恐致召
乱。”王荆公大怒，启裕陵窜瑛英州。

《开封府志》：“郭天信字祐之，开封人。以技隶太史局。徽
宗为端王，识其必为天子，即位亲昵之。后拜定武节
度使。见蔡京乱国，每托天文以撼之，且云：‘日中有黑
子’。京坐斥。后为京党所劾，贬职。”

《元史王恂传》：“恂，世祖时与许衡及杨恭懿等编考历
四十馀家，昼夜测验，创立新法，参以古制，推筭极为
精密。授太史令。历成，赐名《授时历》，颁行天下。”

《代宗实录》：景泰中，钦天监奏，“观星台在东城上，喧扰
不便，而屋宇墙壁多坏，乞徙至东长安街。台基厂则
高与西长安街二塔相对，足为青龙白虎之象。于堪
舆家所言，形势相宜。”帝允其请。六年三月，造内观象
台，𥳑仪成。八月，以劳扰罢徙。
《吾学编》：胡俨字若思，南昌人。永乐即位，择翰林官。吏
部荐俨，帝曰：“俨晓天文，宜令钦天监试送翰林供事。”
钦天监言：“俨果通象纬及风云气候。”

《临川县志》：“吴英字士杰，通天文星数之学。正统间，被
诬谪戍京卫，武定侯荐之，授五官司晨。尝言：戊辰岁
北方有兵变，英庙在南内闻其言，命卜得飞龙在天
之占，复辟赐宅一区，欲官以部属。谢曰：‘臣福薄，不足
胜此’。仕至春官正。子昊，以天文累官太常少卿。”
《江宁府志》：“贝琳字宗器，其先浙之定海人。洪武初，以
戎籍”居金陵。幼业儒，慕天官学，学于何司历，尽得其
秘。被荐入钦天监。正统、景泰间，从征占候有功。成化
戊子，因灾异上言：“君能修德格天，则灾化为祥。若高
宗雊鼎，宣王旱魃，遇灾知惧，皆致中兴。因条陈弭变
图治六事，言多可采。居家孝友，有嘉瓜并蒂之异。”
《东昌府志》：“张瑄字廷瑞，高唐人。早岁奇颖，通”占候韬
略诸书。景泰间举于乡，授栾城知县，擢兵马指挥。侍
郎童轩以知天文荐，改钦天监正。都御史王钺疏请
用于边，力辞不就。瑄博极诸家，谈象纬，往往奇中，虽
专门莫能难。

《临川县志》：“吴昊字仁甫，通《诗》《易》，补天文生。成化间，童
公士昂荐为五官保章正，历升监正。乾象告异，必直
书以奏，寮属有缺，务得其人而后荐之。故监之额员
未尝备。观象台旧制，浑仪黄赤二道交于奎轸，与今
之四正戾，其阳经南北轴，不合两极出入之度，阴纬
东西窥管，又不与太阳出没相当，故虽设而不用。所”
用𥳑仪，则郭守敬之遗制也。而北极云柱差短，以测
经星去极，亦不能无爽。昊言：“《授时历》元起至元辛巳，
今已二百一十年，天与岁行差三度馀。仪象于观天
最急，失今不改，恐渐疏谬。”诏下礼部议，如其说，制木
样测验。久之，乃铸为新仪，更二道环交于壁轸，其经
纬、云柱，自是皆与天合。

《吾学编》杨源，弘治间任五官监候。正德元年七月，源
上疏言：“占候得大角及心中星动摇，天璇、天玑、天权
星不明，乞安居深宫，绝远游猎。”疏下礼部，部言源占
候之言，深切时弊。源复疏言：“十月二十六日，占候得
连日霾雾交作，为众邪之气。阴冒于阳，臣欺于君，小
人擅权，为下畔。上。”引譬甚力。刘瑾怒，矫旨杖三十。源
又疏言：“一向占候，得火星入太微垣帝座前，或东或
西，往来不一。乞思患预防。”瑾又大怒，骂源：“尔何官，亦
学为忠臣乎？”矫旨又杖三十，谪戍肃州。

初，太史院使刘基上《戊申大统历》。上初在滁阳，问李
善长：“汉有三杰，佐平天下，今徐达可方韩信，公可兼
张良、萧何乎？”对曰：“良智计绝人，臣何敢望。若转给兵
食，或可勉效，何耳。”上因问：“今世之士，孰可拟良者？”对
曰：“臣闻浙东宋濂能知象纬。”上曰：“以吾所闻，不如青
田刘基。”上定括苍，孙炎以上命聘基诣金陵，时时占
乾象，佐行军，辄效。以为太史令，寻改太史院使。
《江宁府志》：“周相嘉靖中天文生，历官钦天监正，加顺
天府丞相。洞晓历筭占候之术，尝与唐荆川先生反
复辨难，其所著历法皆得精髓。相尝言，候占星宿，不
但知其分野度数而已，其光色星星不同，要须隔纸
窗穿隙观之，一见其光，便知为某星，百不”失一。

《五经通义》：王者受命而起，所以立灵台。灵台何以为
在于中也？国之南附近辟雍，依仁官也，灵台制度奈
何？师说曰：“积土崇增，其高九仞，上平无屋。高九仞者，
极阳之数，上平无屋，望气显著。”

《法言重黎篇》：“或问：‘南正重司天，北正黎司地，今何僚
也’？”曰：“近羲近和，孰重孰黎？”曰：“羲近重，和近黎。”

《墨客挥犀》：“国朝置天文院于禁中，说漏刻，观天台、铜
浑仪，皆如司天监，与司天监互相校察。每夜天文院具有无谪见云物祯祥，及当交星次，须令于皇城门
未发前到禁中，门发后司天占状方到，以两有司奏
状对勘，以防虚伪。近岁皆是阴相计会，符同写奏，习
以为常，其来已久，中外具知之，不以为怪。其日月五”
星行次，皆只据《小历》所算躔度，誊奏不曾占候有司，
但备员安禄而已。熙宁予领太史，常按发其欺官者
六人，未几，其弊复如故。

《春明梦馀录》：白居易《司天台诗》云：“司天台，仰观俯察
天人际。羲和死来职事废，官不求贤空取艺。昔闻西
汉元成帝，上陵下替谪见天。北辰微暗少颜色，四星
煌煌如火赤。曜芒射角动二台，半见半灭中台折。是
时非无太史官，眼见心知不敢言。明朝趋入明光殿，
惟奏庆云寿星见。天之时变两如斯，九重天子不得
知，安用台高百尺为”夫昔人论家国治乱，系于言路
之通塞。李沆为相日，以四方水旱盗贼之事奏闻于
上，自言“人主当知四方之艰难，区区可以报国家者
此耳。”卓哉，其虑远矣。